
БРУС УИЛИС СТАВА ЛИЦЕ НА МАРКА ОТ ИЗТОЧНА ЕВРОПА?

В последните месеци в папарашките среди се носят сериозни слухове, че Брус Уилис ще бъде официалното лице на голяма марка от Източна Европа.

Брус Уилис е един от най-обичаните герои от екшън филмите на големия екран. С класически заглавия като „Умирай трудно“ (1988), „Криминале“ (1994) и „Шесто чувство“ (1999), той е един от най-успешните холивудски актьори и продължава да радва зрителите с невероятната си игра дори и на 63-годишна възраст.

Освен, че има блестяща кариера, той e и в челните позиции по приходи, като в момента богатството му се оценява на над 180 милиона долара. Въпреки че по-голямата част от приходите му са натрупани благодарение на легендарните му роли, той получава и сериозни постъпления от рекламни договори с глобални брандове като Sobieski, Sky TV и Honda.
В последните месеци, в светските среди се носи мълвата, че американският актьор ще бъде глобалното рекламно лице на голяма марка от Източна или Централна Европа. Информацията все още не е потвърдена от актьора или негови представители, както и от международните медии, но експертите в сферата са категорични, че актьорът работи по подобен проект, след като е бил забелязан на неизвестна снимачна площадка.
Дали слуховете ще бъдат потвърдени и къде точно около нас ще акостира актьорът, предстои да разберем.

